钦定古今图书集成/明伦汇编/氏族典/第268卷 > 王代恕
## 钦定古今图书集成/明伦汇编/氏族典/第268卷 > 王代恕

按《万姓统谱》：代恕，开封咸平人，为颍州司法参军。州
民乐氏为盗，会赦，出入闾里，操弓矢为害。有朱氏，募
客二人谋杀之，法当死。公曰：“为法所以辅善而禁恶，
今杀良民为恶盗报仇，岂法意耶？”乃状列之，朱氏得
减死。代恕有八子，皆列显宦。第七子拱宸，右谏议大
夫、御史中丞，累赠代恕兵部尚书员外郎。